สภ.เชียงคาน เปิดพื้นที่กางเต็นท์ฟรีริมน้ำโขง บรรยากาศสุดแจ่ม
(ภาพจาก สภ.เชียงคาน),สภ.เชียงคาน ไอเดียดี จัดสถานที่ให้นักท่องเที่ยวกางเต็นท์ฟรีที่สนามหน้า สภ. ซึ่งอยู่ริมแม่น้ำโขง รวมถึงห้องน้ำที่สุดแสนสะอาดให้กับนักท่องเที่ยวได้ใช้บริการ โดยไม่คิดค่าใช้จ่าย,หลังจากที่ไทยรัฐได้เสนอเรื่องราว รถไฟโบราณ ที่ อ.เชียงคาน จ.เลย ซึ่งเป็นแนวความคิดของ พ.ต.อ.เอกพงษ์ พลมณี ผกก.สภ.เชียงคาน จ.เลย ในการดูแลให้ความปลอดภัยนักท่องเที่ยวทั้งในเวลาปกติและช่วงท่องเที่ยวเทศกาลปีใหม่ ทำให้ได้รับความสนใจจากนักท่องเที่ยวจำนวนมาก,เมื่อวันที่ 29 ธ.ค.59 พ.ต.อ.เอกพงษ์ กล่าวว่า อ.เชียงคาน เป็นหนึ่งในจุดหมายปลายทางของนักท่องเที่ยวที่จะเดินทางท่องเที่ยวเฉลิมฉลองวันส่งท้ายปีเก่าต้อนรับปีใหม่ และขณะนี้ที่พักหลายแห่งห้องพักถูกจองเต็มหมดแล้ว สถานีตำรวจภูธรเชียงคาน ได้จัดสถานที่ให้นักท่องเที่ยวกางเต็นท์ฟรีที่สนามหน้า สภ.เชียงคาน ซึ่งอยู่ริมแม่น้ำโขงและมีบรรยากาศที่ดีมาก,พร้อมกันนี้ได้อนุญาตให้นักท่องเที่ยวใช้ห้องน้ำฟรี ขึ้นรถไฟสายตรวจเที่ยวฟรี แถมให้บริการชาร์จไฟแบตเตอรี่มือถือฟรี สะดวก สะอาด ปลอดภัย อบอุ่นใจ พักใกล้สถานีตำรวจ โดยยินดีต้อนรับให้บริการประชาชนและนักท่องเที่ยวมากางเต็นท์ฟรีหน้าโรงพัก 100%,สำหรับห้องน้ำนั้น สภ.เชียงคาน ได้รับงบประมาณจากสำนักงานตำรวจแห่งชาติ มาปรับปรุงห้องน้ำเดิมให้สะอาด สวยงาม ตามมาตรฐาน จำนวน 10 ห้อง ติดตั้งฝักบัวอาบน้ำทุกห้อง ให้บริการแก่นักท่องเที่ยวได้อย่างเพียงพอ และยังอนุญาตให้ใช้ห้องน้ำบนอาคารตึกสำนักงานใหม่ 4 ชั้น ตลอด 24 ชั่วโมง สำหรับนักท่องเที่ยวท่านใดไม่ได้นำเต็นท์มา ยังมีบริการเต็นท์และผ้าห่มให้เช่าในราคาย่อมเยา ติดต่อได้ที่คุณลูกหมี โทร. 08-1873-2863 ได้ตลอด 24 ชั่วโมง.
สภ.เชียงคาน ไอเดียดี จัดสถานที่ให้นักท่องเที่ยวกางเต็นท์ฟรีที่สนามหน้า สภ. ซึ่งอยู่ริมแม่น้ำโขง รวมถึงห้องน้ำที่สุดแสนสะอาดให้กับนักท่องเที่ยวได้ใช้บริการ โดยไม่คิดค่าใช้จ่าย
รถไฟโบราณ,เอกพงษ์ พลมณี,สภ.เชียงคาน,กางเต็นท์ฟรีริมน้ำโขง,เลย